Linnalt saadav raha läheb katuse remondiks ja värvimiseks. Kogu katus vaadatakse üle, tehakse vajalikud plekitööd, näiteks vihmaveerennide parandused, samuti paigaldatakse katuseluugid ja lumetõkked. (Katuselt allavarisenud lumi ja jää on mõnel korral kahjustanud räästa alla pargitud autosid.) Remonditakse ka küljeuste ristid; neist Toompea-poolne on nii halvas seisus, et sõna otseses mõttes on iga hetk alla pudenemas. Ristid pärinevad kiriku valmimise ajast. Nüüd tuleb nende puitosa kohati välja vahetada ja katta uuesti plekiga.